Пачатак акцыі ўражвае маштабамі, але дадатковы піар “Зорцы” не пашкодзіць, прыйшлі да высновы арганізатары. “Інфармацыйную працу па “Зорцы” трэба ўзмацніць, — упэўнены старшыня арганізацыйнага камітэта Конкурсу, міністр культуры Рэспублікі Беларусь Павел Латушка. — Сродкі масавай інфармацыі добра адгукнуліся на ідэю Конкурсу, змястоўна асвятлялі падзеі першага этапа. Але хацелася б, каб гэтае асвятленне было больш актыўным. “Зорка” — адзін з новых праектаў Міністэрства, прызначаны для таго, каб выявіць максімальную колькасць маладых талентаў, таму і інфармацыйны ахоп аўдыторыі павінен быць самым шырокім, — выказаў сваё меркаванне кіраўнік Міністэрства культуры. — Але колькасць удзельнікаў — яшчэ не паказчык становішча спраў у канкрэтным раёне. Галоўнае — якасць! Па якасці прадстаўленых на Конкурс работ і выступленняў можна будзе атрымаць уяўленне і аб працы мясцовых органаў культуры. У гэтым сэнсе “Зорка” дапаможа атрымаць каштоўныя звесткі і зрабіць пэўны аналіз становішча на месцах”, — зазначыў на нарадзе Павел Латушка.